டாக்டர் ரஷாத்கலீபா எகிப்திய முஸ்லிம். அமெரிக்காவின் அரிஜோனாவில் ஒரு பேராசிரியர். திருக்குர்ஆனை ஆய்வு செய்து அதன் மொழிக் கட்ட¨ப்பில் 19 என்னும் கணிதவியல் சமன்பாடு உட்புதைந்து கிடப்பதாக ஒரு கருத்தாக்கத்தைமுன்வைத்தார். இது திருக்குர்ஆனை சமூகவியல் சார்ந்து தப்சீர் என்னும் விளக்கவுரை எழுதும் முறைமையிலிருந்து மாறுபட்டு இன்னொரு விதமாக அணுகியது. மொழி அமைப்பாக்கம் கணிதவியல் சார்ந்து விவாதிக்கும் முறையியலாக இது உருவானது. இத்தோடு ஹதீஸ்கள் குறித்த ஒரு மறுவாசிப்பை நிகழ்த்தினார். நபிகள் நாயகத்தின் மரணத்திற்கு பிறகு ஏறத்தாழ 200 வருடங்களுக்கு பிறகு தொகுக்கப்பட்ட நபிகள் நாயகத்தின் சொல்லும் செயலும் அனுமதித்ததும், தடுத்ததும் என்பதான வாய்மொழி மரபுகளை தொகுக்கும்போது அக்காலச் சூழலில் உருவாகிவிட்ட அரசியல் ஆட்சியதிகார போட்டிகள், போர்விஸ்தரிப்பு இராணுவ நடவடிக்கைகள், குழுக்களுக்கிடையிலான குழப்பங்கள், ஆணாதிக்கம் சார்ந்த கருத்தியல்கள் ஹதீதுகளில் புகுந்து விட்டதாகவும் அறிவித்தார். ஸஹிஹ்ஸித்தா என்னும் புகாரி, முஸ்லிம், அபூதாவூத், திர்மிதி, இப்னுமாஜா, நஸஈ, ஆகிய ஹதீது தொகுப்புகளுக்கு மாற்றமாக இமாம் அலியை முன்னிலைப்படுத்தும் ஷியாக்களின் அல்குலைனி, இப்னு பாபுவைஹ், ஜாபர் முஹமது அஸ்தூஸி, அல்முர்த்தனா ஹதீது தொகுப்புகள் ஹிஜ்ரி 328-436 காலகட்டத்தினதாகும் என்பதை வெளிப்படுத்தினார்.